rejauldu/bengali-wikipedia huggingface dataset:
বারি () ভারতের রাজস্থান রাজ্যের ধৌলপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৩ মিটার (১৫১৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বারি শহরের জনসংখ্যা হল ৫০,৪৭৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫২%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে বারি এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
শশীবালা দাসী (মৃত্যু: আগস্ট ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।  রাজনৈতিক কাজ তিনি মেদিনীপুর জেলার তোরিয়ার নিবাসী ছিলেন। ১৯৪২ সালে ভারত ছাড়ো আন্দোলনের রাষ্ট্রশক্তি দখলের সংগ্রাম চলেছিল মেদিনীপুরে। বহু নারী সেই সংগ্রামে সর্বস্ব ত্যাগ করে আত্মহুতি দিতে ছুটে গিয়েছিলেন। সেই সময়ে শোভাযাত্রা করে কেশপুর থানা দখল করতে গিয়ে পুলিশের গুলিতে মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭০৮,    তথ্যসূত্র   বিষয়শ্রেণী:১৯৪২-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:মেদিনীপুরের বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী
right|thumb|হাজং মাতা রশিমনি স্মৃতিসৌধ রাসিমণি হাজং বা রশিমনি হাজং (অন্য বানানে: রাসমণি) (১৯০১ - জানুয়ারি ৩১, ১৯৪৬) ১৯৪৬ সালে সংঘটিত ময়মনসিংহের টঙ্ক আন্দোলনের অন্যতম নেত্রী। তিনি এ আন্দোলনের প্রথম শহীদ। টঙ্ক আন্দোলনের নেতা মণি সিংহের সাথেসাথে রাসিমনি হাজংয়ের অবদানের কথা স্মরণ করা হয়। নেত্রকোণা জেলায় রাসিমনি হাজং স্মরণে নির্মিত একটি স্মৃতিসৌধ রয়েছে।  জন্ম ১৯০১ সালে রাসিমনি হাজং বর্তমান নেত্রকোণা জেলার দুর্গাপুর উপজেলাধীন কুল্লাগড়া ইউনিয়নের বহেরাতলি গ্রামে জন্মগ্রহণ করেন।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ৪৪১-৪৪২।  কর্মজীবন রাসিমনি হাজং টঙ্ক প্রথা ও ব্রিটিশ সাম্রাজ্যবাদ বিরোধী আন্দোলনে প্রত্যক্ষভাবে অংশ নেন। তিনি কৃষক সমিতির বিপ্লবী সদস্য ছিলেন। ১৯৪৬ সালে ভিয়েতনাম দিবস উপলক্ষে ময়মনসিংহ শহরে মিছিলের উপর গুলিবর্ষণের ফলে একজন ছাত্র নিহত হয়। সেজন্য সমগ্র ময়মনসিংহ জেলায় তীব্র বিক্ষোভের সৃষ্টি হয়। তৎপ্রেক্ষিতে বহেরাতলী গ্রামে পুলিশের হানায় ত্রাসের সৃষ্টি হয়। পুলিশ সে গ্রামের কুমুদিনী ওরফে সরস্বতী নাম্নী এক যুবতী নারীকে জোর করে ধরে নিয়ে যাচ্ছিলো। গ্রামের কৃষক সমিতির কর্মীরা তখন দুর্গাপুরের জনসভা থেকে ফিরছিলেন। তাদের মধ্যে ছিলেন মহিলা কর্মী রাসিমনি। তিনি অসহায় কুমুদিনীকে উদ্ধারের সংকল্পে হাতে থাকা দা দিয়ে পুলিসকে কোপাতে থাকেন। তখন পুলিস গুলি চালায়। গুলিতে রাসিমনি এবং সুরেন্দ্রনাথ নামক অপর একজন কর্মী মারা যান। এই খবর পেয়ে চতুর্দিকের কৃষক জনগণ পুলিস বাহিনীকে ঘিরে আক্রমণ শুরু করে। সংঘর্ষে দুইজন পুলিস মারা যায় ও অন্যান্যরা পালিয়ে যায়।  মৃত্যুদিনের ঘটনা হাজং এলাকায় কৃষক বিদ্রোহ দমনকারী মিলিটারিদের হাত থেকে কৃষকবধূ সরস্বতীকে বাঁচাতে গিয়ে তিনি দায়ের আঘাতে একজন সৈন্যের দেহ মাথা থেকে বিচ্ছিন্ন করে দেন। পরে অন্য এক সৈন্যের গুলিতে রাসিমনি হাজং শহীদ হন। সোমেশ্বরী নদীর ধারে এই হাজং বিদ্রোহে শঙ্খমণি, রেবতী, নীলমণি, পদ্মমণি ও আরো অনেকে শহীদ হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৭২,  বহেরাতলী গ্রামের সেই ঘটনার সরেজমিনে তদন্ত করতে জ্যোতি বসু, ব্যারিস্টার স্নেহাংশুকান্ত আচার্য গারো পাহাড় অঞ্চলের হাজং অধ্যুষিত গ্রামগুলোতে আসেন। কিন্তু ময়মনসিংহের জেলা ম্যাজিস্ট্রেট ব্যাস্টিন তাদের বহেরাতলী গ্রামে প্রবেশ করতে দেননি।   তথ্যসূত্র   বিষয়শ্রেণী:হাজং নারী বিষয়শ্রেণী:১৯০৮-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাংলাদেশী হিন্দু
দিরাই  বাংলাদেশের সিলেট বিভাগের সুনামগঞ্জ জেলার একটি উপজেলা  শহর। প্রশাসনিকভাবে শহরটি দিরাই উপজেলার সদর। এটি দিরাই উপজেলার সবচেয়ে বড় এবং প্রধান শহর।  জনসংখ্যা বাংলাদেশের আদমশুমারি ও গৃহগণনা-২০১১ অনুযায়ী দিরাই শহরের মোট জনসংখ্যা ৩৬,১৮৩ জন যার মধ্যে ১৮,২০৮  জন পুরুষ এবং ১৭,৯৭৫ জন নারী। এ শহরের পুরুষ এবং নারী অনুপাত ১০১। শহরে মোট হোল্ডিং সংখ্যা রয়েছে ৬৫১৭।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২.৬৪ মিটার।  প্রশাসন ১৯৯৯ সালে দিরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দিরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত ।  ১৬.২৩ বর্গ কি.মি. আয়তনের দিরাই শহরের  ৬.৫০ বর্গ কি.মি. এলাকা  দিরাই পৌরসভা দ্বারা পরিচালিত হয়।  শিক্ষা ব্যবস্থা দিরাই শহরের স্বাক্ষরতার হার হলো শতকরা ৬০ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:সিলেট বিভাগের জনবহুল স্থান
নার্তিয়াং দুর্গা মন্দির হল উত্তর-পূর্ব ভারতের মেঘালয়ের পশ্চিম জৈন্তিয়া পাহাড় জেলায় অবস্থিত, ৬০০ বছরের পুরানো হিন্দু মন্দির। এটি ৫১টি শক্তিপীঠের মধ্যে একটি এবং হিন্দু শাক্ত ভক্তদের জন্য এটি অন্যতম পবিত্র স্থান। মেঘালয়ের জয়ন্তিয়া পাহাড়ের হিন্দুরা বিশ্বাস করে যে, এই মন্দিরটিই দেবী দুর্গার স্থায়ী আবাস। মন্দিরটি দুর্গাপূজা উপলক্ষে সারা দেশ থেকে বিপুল সংখ্যক তীর্থযাত্রীকে আকর্ষণ করে। নার্তিয়াং দেবী মন্দিরের শক্তি জয়ন্তী এবং ভৈরব কামাদিশ্বর হিসাবে হিসাবে পূজা করা হয়।   তাৎপর্য    ইতিহাস  দেবীর বাম উরু জৈন্তিয়া পাহাড়ের নর্তিয়াং-এ পড়েছিল বলে মনে করা হয়। তাই দেবী জৈন্তেশ্বরী নামে পরিচিত। জৈন্তিয়া রাজা জাসো মানিক (১৬০৬-১৬৪১) হিন্দু কোচ রাজা নরা নারায়ণের কন্যা লক্ষ্মী নারায়ণকে বিয়ে করেছিলেন। প্রায় ৬০০ বছর আগে রাজা ধন মানিক নর্তিয়াংকে জৈন্তা রাজ্যের গ্রীষ্মকালীন রাজধানী করেছিলেন। এক রাতে, দেবী তাকে স্বপ্নে দেখা দেন এবং তাকে স্থানটির তাৎপর্য জানান এবং তার সম্মানে একটি মন্দির তৈরি করতে বলেন। এরই ধারাবাহিকতায় নর্তিয়াং-এ জৈন্তেশ্বরী মন্দির প্রতিষ্ঠিত হয়। মন্দিরের কৌশলগত অবস্থান এবং কামানের মতো অস্ত্রের উপস্থিতি থেকে বোঝা যায় যে মন্দিরটি অবশ্যই জৈন্তিয়া রাজাদের দুর্গের অংশ ছিল।   পূজা  মন্দিরের আচারগুলি সমভূমির মতো প্রচলিত পদ্ধতিতে করা হয় না, তবে একটি অনন্য উপায়ে, হিন্দু এবং প্রাচীন খাসি ঐতিহ্যের মিশ্রণ। স্থানীয় সর্দার বা সাইয়েমকে মন্দিরের প্রধান পৃষ্ঠপোষক হিসাবে বিবেচনা করা হয়। আজও দুর্গাপূজার সময় সায়েমরা ছাগল বলি দেয়। দুর্গাপূজা এই মন্দিরের সবচেয়ে গুরুত্বপূর্ণ উৎসব। দুর্গাপূজার সময়, একটি কলা গাছকে সাজিয়ে দেবী হিসাবে পূজা করা হয়। চার দিনের উৎসবের শেষে, গাছটি আনুষ্ঠানিকভাবে মিন্টডু নদীতে নিমজ্জিত করা হয়। এ উপলক্ষে দেবীকে বন্দুকের স্যালুটও দেওয়া হয়।   বর্তমান অবস্থা  মেঘালয়ের হিন্দু সম্প্রদায়ের সরকারি প্রতিনিধি কেন্দ্রীয় পূজা কমিটি মন্দিরের তত্ত্বাবধায়ক। এটি মন্দিরের দৈনিক ব্যয়ের একটি বড় অংশের অর্থায়ন করে এবং মন্দির চত্বরে উন্নয়নমূলক কার্যক্রম পরিচালনা করে। এই প্রাচীন মন্দিরে দুর্গা পূজার জনপ্রিয়তার জন্যও এটি দায়ী। বাংলার সংস্কৃতি এবং খাসিয়া-জৈন্তিয়া পাহাড়ের সংমিশ্রণে প্রতি শরতে দুর্গাপূজা করা হয় এক অনন্য উপায়ে।. দেব-দেবীর মূর্তি ব্যবহার না করার খাসি প্রথার সাথে সামঞ্জস্য রেখে, গাঁদা ফুল দিয়ে সজ্জিত একটি কলার কাণ্ড দ্বারা দুর্গার চিত্রকে উপস্থাপন করা হয়। কাছাকাছি, হাঁটার দূরত্বের মধ্যে, শিব মন্দির যেখানে মন্দিরের ভিতরে অতীতের প্রাচীন কামানের অবশেষ দেখতে পাওয়া যায়। বর্তমানে এই আশেপাশে একটি হিন্দু মন্দির রয়েছে এবং সেখানে যে পুরোহিতরা অনুশীলন করেন তারা জৈন্তিয়াপুর থেকে আগত আদি পুরোহিতদের সরাসরি বংশধর।  ২০১৭ সালে, কেন্দ্রীয় মন্ত্রী কিরেন রিজিজু বলেছিলেন যে মন্দিরটিকে হেরিটেজ সাইট হিসাবে ঘোষণা করা হবে।   তথ্যসূত্র    বহিঃসংযোগ   বিষয়শ্রেণী:দুর্গা মন্দির বিষয়শ্রেণী:পশ্চিম জৈন্তিয়া পাহাড় জেলা বিষয়শ্রেণী:মেঘালয়ের হিন্দু মন্দির বিষয়শ্রেণী:১৭শ শতাব্দীর হিন্দু মন্দির
চন্দন রায় সান্যাল (জন্ম 30 জানুয়ারী 1980) একজন ভারতীয় অভিনেতা যিনি ভারতের হিন্দি এবং বাংলা ভাষার চলচ্চিত্রে তার কাজের জন্য পরিচিত।  গণিতে স্নাতক ডিগ্রি অর্জনের পর, তিনি 2006 সালের চলচ্চিত্র রং দে বাসন্তীতে একটি ছোট চরিত্রে অভিনয়ের মাধ্যমে আত্মপ্রকাশ করেন। তারপর তিনি 2009 সালের অ্যাকশন ফিল্ম কমিনে  এবং তার বাংলা অভিষেক, 2010 সালের মহানগর @কলকাতা চলচ্চিত্রে তার সহায়ক ভূমিকার জন্য সমালোচকদের প্রশংসা পান। সান্যাল তারপরে 2012 সালের বাংলা নাটক অপরাজিতা তুমি এবং 2013 সালের রোমান্টিক নাটক প্রাগ- এ একজন অনিদ্রা শিল্পী হিসেবে তার অভিনয়ের জন্য স্বীকৃতি পান।    প্রারম্ভিক জীবন  দিল্লিতে জন্ম ও বেড়ে ওঠেন, সান্যাল একটি বাঙালি পরিবার থেকে এসেছেন।  চন্দন রাইসিনা বেঙ্গলি স্কুল এবং তারপর জাকির হোসেন কলেজে অধ্যয়ন করেন, যেখানে তিনি গণিতে অনার্স ডিগ্রি লাভ করেন।   তথ্যসূত্র    বহিঃসংযোগ
বিধিবদ্ধ বিজ্ঞান  গণিত  Mathematics education  সমীকরণ  Heuristics  পরিমাপ  সংখ্যা  Proofs  উপপাদ্য   Fields of mathematics  পাটীগণিত  বীজগণিত  জ্যামিতি  ত্রিকোণমিতি  গাণিতিক বিশ্লেষণ  ক্যালকুলাস   যুক্তি  অবরোহী যুক্তিবিন্যাস  Inductive reasoning  যুক্তিবিজ্ঞানের ইতিহাস  Fallacies  Metalogic  যুক্তিবিজ্ঞানের দর্শন   ফলিত গণিত  Computational science   অভিযান চালনা-সংক্রান্ত গবেষণা  তাত্ত্বিক পদার্থবিজ্ঞান   পরিসংখ্যান  Analysis of variance  বেইজীয় পরিসংখ্যান  Categorical data  Covariance and correlation  Data analysis  সিদ্ধান্ত তত্ত্ব  পরীক্ষা নকশাকরণ  Logic and statistics  Multivariate statistics  Non-parametric statistics  Parametric statistics  Regression analysis  Sampling  পরিসংখ্যানিক তত্ত্ব  Stochastic processes  Summary statistics  Survival analysis  Time series
নারায়ণপুর বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি সাবেক ইউনিয়ন। বর্তমানে ইউনিয়ন পরিষদের পরিবর্তে নারায়নপুর পৌরসভা কার্যক্রম সম্প্রতি চালু হয়েছে।  আয়তন  নারায়ণপুর ইউনিয়নের আয়তন ছিল ৫,৮০১ একর (৯.২ বর্গ কিলোমিটার)।   জনসংখ্যার উপাত্ত  ২০১১ সালের পরিসংখ্যান অনুযায়ী নারায়ণপুর ইউনিয়নের জনসংখ্যা ছিল ৩৭,৮৭৩ জন। এর মধ্যে পুরুষ ১৭,৬১৫ জন এবং মহিলা ২০,২৫৮ জন। মোট পরিবার ৭,৬৯৯টি।   অবস্থান ও সীমানা  মতলব দক্ষিণ উপজেলার পূর্বাংশে ছিল নারায়ণপুর ইউনিয়নের অবস্থান। এ ইউনিয়নের উত্তরে নায়েরগাঁও দক্ষিণ ইউনিয়ন, পশ্চিমে খাদেরগাঁও ইউনিয়ন ও উপাদী উত্তর ইউনিয়ন, দক্ষিণে হাজীগঞ্জ উপজেলার দ্বাদশ গ্রাম ইউনিয়ন ও কালচোঁ উত্তর ইউনিয়ন এবং পূর্বে কচুয়া উপজেলার কাদলা ইউনিয়ন ও সহদেবপুর পশ্চিম ইউনিয়ন অবস্থিত।   প্রশাসনিক কাঠামো  নারায়ণপুর ইউনিয়ন ছিল মতলব দক্ষিণ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী নারায়ণপুর ইউনিয়নের সাক্ষরতার হার ছিল ৪৯.২%।  শিক্ষা প্রতিষ্ঠান কাশিমপুর পুরন উচ্চ বিদ্যালয়,পয়ালী কাদির বক্স মেমোরিয়াল উচ্চ বিদ্যালয়,কালিকাপুর উচ্চ বিদ্যালয়, মনিগাঁও জামিয়া কোরআনিয়া ইব্রাহিমিয়া ফয়জুল উলুম মাদ্রাসা,চাপাতলী মাদানিয়া দারুল উলুম মাদ্রাসা, চিরায়ূ আদর্শ নুরানী ও হাফিজিয়া মাদ্রাসা, কাশিমপুর নুরানীয়া তালিমীয়া মাদ্রাসা, দৌলতপুর নুরানী মাদ্রাসা, উত্তর কালিকাপুর নুরানী ও হাফীজিয়া মাদ্রাসা, গোবিন্দপুর নুরানী মাদ্রাসা, বাড়ৈগাঁও আশ্বাদিয়া মাদ্রাসা ও এতিমখানা,   কালিকাপুর আদর্শ দাখিল মাদ্রাসা, বদরপুর  এ এস দাখিল মাদ্রাসা,  রসুলপুর আন নিসা দাখিল মাদ্রাসা,   যোগাযোগ ব্যবস্থা    খাল ও নদী    হাট-বাজার    দর্শনীয় স্থান    উল্লেখযোগ্য ব্যক্তি    জনপ্রতিনিধি    আরও দেখুন   নারায়ণপুর পৌরসভা  মতলব দক্ষিণ উপজেলা  মতলব দক্ষিণ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:মতলব দক্ষিণ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ইয়ো জিমা , officially , হচ্ছে জাপানের তিনটি আগ্নেয়গিরি দ্বীপের মাঝেরটি। পশ্চিম প্রশান্ত মহাসাগরে অবস্থিত এই দ্বীপটি প্রায় ৫ মাইল (৮ কি:মি:) দীর্ঘ, ৭৩০ মিটার-৪ কি:মি: চওড়া, এবং এর আয়তন ৮ বর্গমাইল (২০ বর্গকি:মি:)। এটি টোকিও থেকে ৬৫০ মাইল (৭৫০ মাইল; ১২০০ কি:মি:) দূরে অবস্থিত। ১৯৪৫ সাল পর্যন্ত এটি জাপানের অধীন ছিল। দ্বিতীয় বিশ্বযুদ্ধের সময় ১৯৪৫ সালের ফ্রেব্রুয়ারি-মার্চে এখানেে আমেরিকা যুক্তরাষ্ট্র এবং জাপানের মধ্যে ইয়ো জিমার যুদ্ধ সংঘটিত হয়েছিল। মার্চ মাসের মধ্যে এই দ্বীপ আমেরিকা যুক্তরাষ্ট্র‌ অধিকার করে। আমেরিকার উড়োজাহাজগুলি জাপানে যাবার জন্য একে ঘাঁটি হিসাবে ব্যবহার করেছিল। ১৯৬৮ সালে একে পুনরায় জাপানের শাসনে স্থানান্তরিত করা হয়। থাম্ব|250px|বাম|কৃত্রিম উপগ্রহ থেকে নেওয়া ইয়ো জিমার ছবি (Iōtō), ১৯৯৯।   তথ্যসূত্র   বিষয়শ্রেণী:সাগরীয় দ্বীপ বিষয়শ্রেণী:জাপান বিষয়শ্রেণী:আগ্নেয়গিরি বিষয়শ্রেণী:অধোগমন আগ্নেয়গিরি
ইউনিভার্সিটি অব ইনফরমেশন টেকনোলজি অ্যান্ড সায়েন্সেস (তথ্যপ্রযুক্তি ও বিজ্ঞান বিশ্ববিদ্যালয়) বাংলাদেশের একটি বেসরকারি বিশ্ববিদ্যালয়। ২০০৩ সালে বিশ্ববিদ্যালয়টি ইউজিসি থেকে অনুমোদন লাভ করে। এটি পিএইচপি গ্রুপের পিএইচপি ফাউন্ডেশন কর্তৃক পরিচালিত। এর বর্তমান উপাচার্য হলেন ড. মোঃ আবু হাসান ভূঁইয়া (ভারপ্রাপ্ত)। বিশ্ববিদ্যালয়টি ঢাকার বারিধারায় অবস্থিত।   প্রশাসন  বিশ্ববিদ্যালয়ের উপাচার্য হলেন প্রধান নির্বাহী। প্রতিটি একাডেমিক বিভাগের নিজস্ব প্রধান রয়েছে। প্রশাসনের উপরে, ট্রাস্টি বোর্ড রয়েছে, যার নেতৃত্বে একজন চেয়ারপার্সন রয়েছেন, যিনি নীতিগত বিষয়গুলির তত্ত্বাবধান করে।   উপাচার্যগণ  নিম্নোক্ত ব্যক্তিবর্গ ইউনিভার্সিটি অব ইনফরমেশন টেকনোলজি অ্যান্ড সায়েন্সেসের উপাচার্য হিসেবে দায়িত্ব পালন করেন:  ড. মোহাম্মদ সোলায়মান (২০১৭-২০২২)  ড. মোঃ আবু হাসান ভূঁইয়া (২০২২-বর্তমান)   অনুষদ ও বিভাগ    প্রকৌশল ও প্রযুক্তি অনুষদ  কম্পিউটার বিজ্ঞান ও প্রকৌশল (সিএসই)  তথ্য প্রযুক্তি (আইটি)  পুরকৌশল (সিই)  ইলেকট্রিক্যাল ও ইলেকট্রনিক্স প্রকৌশল (ইইই)  ইলেকট্রনিক্স ও যোগাযোগ প্রকৌশল (ইসিই)  ফার্মেসি  ব্যবসায় শিক্ষা অনুষদ  ব্যবসা শিক্ষা  ব্যবসা প্রশাসনে স্নাতক (বিবিএ)  সামাজিক বিজ্ঞান ও কলা অনুষদ  সমাজবিজ্ঞান  ইংরেজি  আইন   ক্যাম্পাস  ১১ নভেম্বর, ২০১৯ সালে বিশ্ববিদ্যালয়টি স্থায়ী ক্যাম্পাসে স্থানান্তরিত হয়, ক্যাম্পাসটি ঢাকার ভাটারার নয়ানগরে অবস্থিত। ২০১৯ সালের শরৎকালীন সেমিস্টারে নতুনদের আগত অনুষ্ঠান আয়োজনের মাধ্যমে ক্যাম্পাসটির যাত্রা শুরু হয়।   তথ্যসূত্র    বহিঃসংযোগ    বিশ্ববিদ্যালয়ের প্রাতিষ্ঠানিক ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:ঢাকা জেলার বিশ্ববিদ্যালয়
শ্রীকাকুলাম একটি ভারতের অন্ধ্রপ্রদেশ রাজ্যের শ্রীকাকুলাম জেলার একটি শহর ও সদর দপ্তর॥     আদম শুমারি অনুসারে, এটি অন্ধ্র প্রদেশের অন্যতম জনবহুল শহর, যার জনসংখ্যা হল ১৪৬,৯৮৮। শ্রীকাকুলাম জেলায় আরও অনেক বৌদ্ধ পর্যটন স্থান যেমন সালিহুন্দম, কলিঙ পত্নম, ডাব্বাকা বানি পেতা, নাগারি পেটা, জগতি মেট্তা ইত্যাদি। সালিহুন্দমের বৌদ্ধ ঐতিহ্য সাইটের কিছু অনন্য বৈশিষ্ট্য রয়েছে। এটি স্তূপের শীর্ষে একটি সুন্দর নক্ষত্র রয়েছে, চৈতন্য গ্রহের অভ্যন্তরে শিলা কাটা বিশাল স্তূপ, চাকা প্যাটার্ন পরিকল্পনা সহ ইট স্তূপ, মনোরম স্তূপ, স্তূপগুলি এবং জাদুঘরের আবাসনের দিকে পরিচালিত পদক্ষেপের শিলালিপি দু'শোর্ধ্ব ভাস্কর্যযুক্ত মূর্তি এবং বুদ্ধ, জৈন তীরথঙ্করদের মূর্তি রয়েছে এবং অন্যান্য দেবদেবীরা Salihundam Buddhist heritage site, museum need attention, Times of India, Sulogna Mehta, Oct 17, 2016   ব্যুৎপত্তি  শহরটি ভারতের স্বাধীনতার আগে চিকাকোল নামে পরিচিত ছিল।   alt=|বাম|থাম্ব| শ্রীকাকুলামের নাগাবালি নদীতে বুদ্ধ মূর্তি   জনসংখ্যাতাত্ত্বিক   ভারতে আদমশুমারি, শহরের জনসংখ্যা ১৪৬,৯৮৮ ছিল। মোট জনসংখ্যা ৭৩,০৭৭ জন পুরুষ এবং ৭৩,৯১১ জন নারী- প্রতি ১০০০ পুরুষে ১০১১ জন নারীর লিঙ্গ অনুপাত। ১১,৬০৭ জন শিশুর বয়স ০-৬ বছর। গড় সাক্ষরতার হার 84.62% 96,744 শিক্ষিত, উল্লেখযোগ্যভাবে ৭৩.০০% জাতীয় গড় চেয়ে বেশি।  নগরীর জনসংখ্যার জনসংখ্যা হল ১৮৭,০১৫ জন, যার মধ্যে পুরুষ 73৩,০৭৭,মহিলা 73৩,৯১১% এবং মহিলাদের মধ্যে পুরুষের অনুপাত 1000৩১ জন এবং পুরুষে ১২,74৪১ শিশু 0-6 বছর বয়সী। এখানে সাক্ষরতার হার ৮৫.71১%।   তথ্যসূত্র   বিষয়শ্রেণী:অন্ধ্রপ্রদেশের নগর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:শ্রীকাকুলাম জেলা
ডান|থাম্ব| ব্রিগস প্রিস্টলি ব্রিগস প্রিস্টলি (১৬ মার্চ ১৮৩১ - ২১ অক্টোবর ১৯০৭) ছিলেন একজন ইংরেজ কাপড় প্রস্তুতকারক এবং পশ্চিম ইয়র্কশায়ারের ব্র্যাডফোর্ডের লিবারেল পার্টির রাজনীতিবিদ।   জীবনী  ১৮৬৭ সালে প্রিস্টলি ব্র্যাডফোর্ড টাউন কাউন্সিলে নির্বাচিত হন। তিনি হর্টনে একটি পার্ক স্থাপন এবং ব্র্যাডফোর্ডে একটি আর্ট গ্যালারি এবং জাদুঘর প্রতিষ্ঠার জন্য দায়ী ছিলেন। তিনি ১৮৬৮ সালে নিউ লিডস জেলায় এতিম শিশুদের জন্য একটি বিনামূল্যের স্কুল প্রতিষ্ঠা করেন এবং দুই বছর পর বোল্টন রোডে আরেকটি স্কুল প্রতিষ্ঠা করেন।  ১৮৭৭ সালে তিনি ব্র্যাডফোর্ডের মেয়র হন  এবং ব্র্যাডফোর্ড কলেজের জন্য তহবিল সংগ্রহ করেন। তিনি ১৮৭৯ সালে একজন অল্ডারম্যান হন এবং ১৮৮০ সালে কাউন্সিল থেকে অবসর গ্রহণ করেন। প্রিস্টলি ব্র্যাডফোর্ড চেম্বার অফ কমার্স কাউন্সিল, ব্র্যাডফোর্ড বোর্ড অফ গার্ডিয়ানস এবং ইনফার্মারি বোর্ডের সদস্য ছিলেন এবং একজন শান্তির বিচারপতি ছিলেন।  প্রিস্টলি একজন অগ্রসর উদারপন্থী ছিলেন এবং পূর্ব ব্র্যাডফোর্ড লিবারেল অ্যাসোসিয়েশনের সভাপতি হন। ১৮৮৫ সালের সাধারণ নির্বাচনে তিনি পুডসির সংসদ সদস্য (এমপি) নির্বাচিত হন এবং ১৯০০ সালের সাধারণ নির্বাচনে হাউস অফ কমন্স থেকে অবসর গ্রহণের আগ পর্যন্ত এই আসনে অধিষ্ঠিত ছিলেন। তিনি পুডসে ব্যান্ডস্ট্যান্ডটি দান করেছিলেন।  প্রিস্টলি অ্যাপলবি ব্রিজের ফার্নক্লিফে থাকতেন যেখানে তিনি ৭৬ বছর বয়সে মারা যান। তার ছেলে উইলিয়াম পরবর্তীতে ব্র্যাডফোর্ড ইস্টের এমপি হন এবং তার কনিষ্ঠ পুত্র স্যার আর্থার গ্রান্থামের এমপি হন।   তথ্যসূত্র   বিষয়শ্রেণী:১৯শ শতাব্দীর ইংরেজ ব্যবসায়ী বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:ব্র্যাডফোর্ডের মেয়র বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ইংরেজ শান্তির বিচারপতি বিষয়শ্রেণী:১৯০৭-এ মৃত্যু বিষয়শ্রেণী:১৮৩১-এ জন্ম বিষয়শ্রেণী:ব্র্যাডফোর্ডের ব্যবসায়ী
এস এ কাদেরী টিচিং ভেটেরিনারি হাসপাতাল বা সাহেদুল আলম কাদেরী টিচিং ভেটেরিনারি হাসপাতাল চট্টগ্রামের খুলশিতে অবস্থিত একটি পশু হাসপাতাল। চট্টগ্রাম ভেটেরিনারি এন্ড এনিম্যাল সাইন্সেস বিশ্ববিদ্যালয় কর্তৃক এই হাসপাতালটি পরিচালিত হয়। বাংলাদেশে প্রথম ল্যাপরোস্কোপিক সার্জারি করে সিভাসুর এস এ কাদেরী টিচিং ভেটেরিনারি হাসপাতাল।   অবস্থান  চট্টগ্রামের খুলশী এলাকার চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে মূল ফটকের সাথেই এই হাসপাতাল লাগানো।   ইতিহাস  ১৯৯৬ সালে চট্টগ্রাম ভেটেরিনারি কলেজ (বর্তমানে বিশ্ববিদ্যালয়) প্রতিষ্ঠার পর টিনশেডে পশু চিকিৎসার কার্যক্রম শুরু হয়। এরপর নানান পরিবর্তন শেষে বর্তমানে হাসপাতালটি একটি পাঁচতলা ভবনে পরিচালিত হচ্ছে।    চিকিৎসা সেবা  বাম|থাম্ব|সিভাসুর রিসার্চ এন্ড ফার্ম বেজড ক্যাম্পাসে ভেটেরিনারি হাসপাতাল প্রতিদিন গড়ে প্রায় ১০০ পশুপাখিকে এখানে চিকিৎসার জন্য আনা হয়ে থাকে। জটিল অস্ত্রপাচারসহ জ্বর-সর্দি কাশিরও চিকিৎসা প্রদান করা হয় এখানে। জরুরী প্রয়োজনে মেডিকেল বোর্ড গঠন করা হয়। প্রাণীর আকার অনুযায়ী ২০ থেকে ২০০ টাকা পর্যন্ত ফি নেওয়া হয়। এক্স-রে, আলট্রাসনোগ্রাফি, অ্যান্টিবডি টেস্টসহ আরও নানান টেস্ট এখানে করা হয়। সকাল ৯ টা থেকে সন্ধ্যা ৬ টা পর্যন্ত এখানে চিকিৎসা সেবা প্রদান করা হয়ে থাকে। শনিবার ও ছুটির দিনসহ সকাল ৯ টা থেকে দুপুর ১২ টা পর্যন্ত এখানে চিকিৎসা দেওয়া হয়। ২০১৫ সালে প্রায় সাড়ে ৪ হাজার এবং ২০১৭ সালে প্রায় ৭ হাজার প্রাণীকে চিকিৎসা দেওয়া হয়েছে এই হাসপাতালে। ২০২২ সালে এ সংখ্যা দাঁড়ায় প্রায় ১৪ হাজারে। সিভাসু এই হাসপাতাল থেকে বছরে ৬/৭ লক্ষ টাকা আয় করে থাকে। প্রায় সময়ই হাসপাতালটি বিনামূল্যে টীকাপ্রদান করে থাকে, বিশেষ করে কোন দিবসে। যেমন ২০২৪ সালের ২৮শে সেপ্টেম্বর বিশ্ব জলাতঙ্ক দিবস উপলক্ষ্যে ১০০টি প্রাণীকে বিনামূল্যে জলাতঙ্ক টীকা প্রদান করা হয় এবং ৩০জন পোষাপ্রাণীর মালিককে নিয়ে করা হয় সচেতনতামূলক সভা।  বিভিন্ন সময় প্রাণীচিকিৎসকদের প্রশিক্ষণও দিয়ে থাকে হাসপাতালটি।  তবে হাসপাতালটি পরিপূর্ণভাবে খামারীদের সাথে যোগাযোগ স্থাপইন করতে সক্ষম হচ্ছেনা। বিশেষ করে দূরবর্তী স্থানের রোগাক্রান্ত পশু-প্রাণীদের হাসপাতালে আনা-নেওয়া কষ্টকর। এর জন্য হাটহাজারীতে, সিভাসুর রিসার্চ এন্ড ফার্ম বেজড ক্যাম্পাসে আরেকটি প্রাণী হাসপাতাল চালু করা হয়েছে। এখানে রয়েছে মেডিসিন ইউনিট, সার্জারি ইউনিট, গাইনিকোলজি ইউনিট, অপারেটিং থিয়েটার এবং ডায়াগনস্টিক ল্যাব।    তথ্যসূত্র   বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়
দুঙ্গারগড় () ভারতের রাজস্থান রাজ্যের চুরু জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে দুঙ্গারগড় শহরের জনসংখ্যা হল ৪৪,৭০৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে দুঙ্গারগড় এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ইস্টার্ন হাউজিং লিমিটেড (ইএইচএল) বাংলাদেশের একটি পাবলিক লিমিটেড কোম্পানি যা রিয়েল এস্টেট উন্নয়নে কাজ করে।  কোম্পানির নিবন্ধিত অফিস বাংলাদেশে অবস্থিত। ইএইচএল হল রিহ্যাব অ্যাসোসিয়েশনের ২৯ জন সদস্যের মধ্যে একটি, এটি বাংলাদেশের বেসরকারি খাতের বিকাশকারীদের কেন্দ্রীয় সংস্থা। ঢাকার শহুরে এলাকায় আবাসনের জন্য জমির উন্নয়নের উদ্দেশ্য নিয়ে ইএইচএল প্রতিষ্ঠিত হয়েছিল। এটি নির্মাণ, প্রকৌশল, উৎপাদন এবং ব্যবসায়িক কার্যক্রমের সাথে জড়িত। এটি অন্যান্য বড় ডেভেলপারদের সাথে বাংলাদেশের রাজধানী ঢাকার পরিবেশকে নতুনভাবে উপস্থাপন করার জন্য গঠিত একটি প্রতিষ্ঠান।Koen Steemers and Simos Yannas; Architecture City Environment: Proceedings of PLEA 2000: July 2000; page 372; James & James, 2000;    পটভূমি  "ইস্টার্ন হাউজিং লিমিটেড" ইসলাম গ্রুপের একটি প্রতিষ্ঠান। এটি ঢাকা শহরের আবাসন সমস্যা কমাতে জনাব জহুরুল ইসলাম উদ্যগে ১৯৬৫ সালের শেষ দিকে গঠিত হয়েছিল। প্রতিষ্ঠানটি ঢাকার পল্লবী থানায় ৭০০টি বাড়ি নির্মাণের একটি প্রকল্প বাস্তবায়ন এবং  জমি অধিগ্রহণ করে তার কাজ শুরু করে।এটি ১৯৬৮ সালে বাংলাদেশের (তৎকালীন পূর্ব পাকিস্তান) বাসিন্দাদের স্বল্পমূল্যে আবাসন প্রদানকারী প্রথমগুলির মধ্যে একটি।Assembly Proceedings; Official Report; page 281, East Pakistan Assembly, 1968  কোম্পানিটি বাংলাদেশের রাজধানী ঢাকার মধ্যে রিয়েল এস্টেটের উন্নয়নের মাধ্যমে কার্যক্রম শুরু করলেও এটি শহরের বাইরে নির্মাণকার্যক্রম শুরু করেছে।Flats beyond middle-class reach as land gets pricey, The Daily Star, 2004-12-25 এটি নিয়মিতভাবে দেশে এবং বিদেশে রিহ্যাব রিয়েল এস্টেট মেলায় অংশ নেয় এবং বিক্রয় কার্যক্রম শুরু করে।Eastern Housing   তথ্যসূত্র   বিষয়শ্রেণী:বাংলাদেশের আবাসন কোম্পানি বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা ভিত্তিক সংগঠন
আজীজুল হক (২ মার্চ ১৯৩০–২৭ আগস্ট ২০০১) বাংলাদেশের সাহিত্যিক, শিক্ষাবিদ, প্রাবন্ধিক ও কবি ছিলেন। বাংলা সাহিত্যে বিশেষ অবদানের জন্য তিনি ১৯৮৯ সালে বাংলা একাডেমি পুরস্কার পান।   জীবনী  আজীজুল হক ২ মার্চ ১৯৩০ সালে তৎকালীন যশোর জেলার মাগুরা মহাকুমার শ্রীপুরের তারাউজাল গ্রামে জন্মগ্রহণ করেন। তার পিতার নাম মুন্সী মোহাম্মদ জবেদ আলী এবং মাতা রহিমা খাতুন। তিনি গ্রামের আপার প্রাইমারী স্কুলে এবং পরে আম তৈল মধ্য ইংরেজি স্কুলে লেখাপড়া করে ১৯৪৭ সালে তিনি শ্রীপুর মহেশচন্দ্র উচ্চ ইংরেজি স্কুল থেকে ম্যাট্রিকুলেশন পাশ করেন। ১৯৪৯ সালে তিনি বাগেরহাট পি সি কলেজ থেকে আইএ পাশ করেন। এর পর ঢাকা বিশ্ববিদ্যালয় থেকে ১৯৫১ সালে বিএ এবং ১৯৫৬ সালে ভাষা ও সাহিত্যে এমএ ডিগ্রী অর্জন করেন।  হক ১৯৫৭ সালে সাতক্ষীরা সরকারি কলেজে অধ্যাপনার মাধ্যমে কর্মজীবন শুরু করেন। তিনি ১৯৫৮ সালে সরকারি মাইকেল মধুসূদন মহাবিদ্যালয়ের বাংলা বিভাগে যোগদান করেন এবং ১৯৮৮ সালে অবসরগ্রহণ করেন।  হক ১৯৬২ সালে সাতক্ষীরা জেলার সুলতানপুর গ্রামের সেলিনা বেগমকে বিয়ে করেন। এই দম্পতীর দুই পুত্র এম এম সবজুল হক ও এম সীমাউল হক।  তার কাব্যজীবনের সূচনা হয় বিদ্যালয়ে পাঠকালীন সময়ে। ১৯৫২ সালের ভাষা আন্দোলনের প্রেক্ষাপটে রচিত ‘কৃষ্ণ চূড়ার তৃষ্ণা’ তার সমাজ সচেতনতার ও শিল্প রূপায়নের অপূর্ব বহিঃ প্রকাশ। ১৯৬৮ সালে তার প্রথম কাব্যগ্রন্থ ‘ঝিনুক মুহূর্ত সূর্যকে’। ১৯৭৬ সালে দ্বিতীয় কাব্যগ্রন্থ ‘বিনষ্টের চিৎকার’ ১৮৮৯ সালে তৃতীয় কাব্যগ্রন্থ ‘ঘুম ও সোনালী ঈগল’ এবং ১৯৯৪ সালে ‘আজীজুল হকের কবিতা’ নামক কাব্যগ্রন্থ প্রকাশিত হয়।   গ্রন্থ  আজীজুল হকের উল্লেখযোগ্য প্রকাশিত গ্রন্থের মধ্যে রয়েছে:-   ঝিনুক মুহূর্ত সূর্যকে  বিনষ্টের চিৎকার  ঘুম ও সোনালী ঈগল  আজীজুল হকের কবিতা   পুরস্কার ও সম্মাননা    বাংলা একাডেমী সাহিত্য পুরস্কার (১৯৮৯),  যশোর সাহিত্য পরিষদ পুরস্কার (১৯৮৬),  সুহৃদ সাহিত্য পুরস্কার (১৯৮৫),  মধুসূদনের একাডেমী পুরস্কার (১৯৮৯),  যশোর শিল্পী গোষ্ঠীপদক (১৯৯৪)  চাঁদের হাট পদক (১৯৯৬)   মৃত্যু  আজীজুল হক ২৭ আগস্ট ২০০১ সালে যশোরে মৃত্যুবরণ করেন। তাকে যশোরের কারবালাস্থ গোরস্থানে সমাহিত করা হয়।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০০১-এ মৃত্যু বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী প্রাবন্ধিক বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী বিষয়শ্রেণী:মাগুরা জেলার ব্যক্তি বিষয়শ্রেণী:সরকারি প্রফুল্ল চন্দ্র কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাতক্ষীরা সরকারি কলেজের শিক্ষক বিষয়শ্রেণী:বাঙালি কবি বিষয়শ্রেণী:বাঙালি লেখক বিষয়শ্রেণী:সরকারি মাইকেল মধুসূদন কলেজের শিক্ষক